
Grozījumi likumā "Par iedzīvotāju ienākuma nodokli"
Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23. nr.; Latvijas Republikas Saeimas un Ministru Kabineta Ziņotājs, 1994, 2., 23. nr.; 1995, 8., 14. nr.; 1996, 9. nr.; 1997, 3., 21. nr.; 1998, 1. nr.; 1999, 24. nr.; 2000, 5. nr.; 2001, 1., 24. nr.; 2002, 6. nr.; 2003, 15. nr.; 2004, 2. nr.; 2005, 2., 8., 24. nr.; 2006, 14., 22. nr.; 2007, 3., 12., 24. nr.; 2008, 12. nr.; 2009, 1., 2., 15., 16. nr.; Latvijas Vēstnesis, 2009, 200. nr.; 2010, 82., 131., 178., 206. nr.; 2011, 99., 144., 157., 204. nr.; 2012, 44., 88., 92., 192. nr.; 2013, 194., 232., 234. nr.; 2014, 47., 57., 257. nr.; 2015, 42., 97., 227., 248. nr.; 2016, 123., 241. nr.; 2017, 156., 242. nr.; 2018, 95., 111., 194., 249. nr.; 2019, 66., 118. nr.; 2020, 138., 240.A, 250. nr.; 2021, 27., 234.A nr.; 2022, 95., 211.A, 238. nr.; 2023, 60., 120.A, 123., 226., 247. nr.; 2024, 240. nr.; 2025, 55., 79., 92., 244. nr.) šādus grozījumus:
1. 6. pantā:
izteikt panta nosaukumu šādā redakcijā:
· 
· "6. pants. Algas nodokļa grāmatiņa";
izteikt pirmo daļu šādā redakcijā:
· 
· "1. Algas nodokļa grāmatiņa (turpmāk – grāmatiņa), ko iekšzemes nodokļa maksātājam (rezidentam) piešķir Valsts ieņēmumu dienests, ir elektronisks reģistrs Maksājumu administrēšanas informācijas sistēmā. Grāmatiņa maksātājam pieejama, izmantojot Valsts ieņēmumu dienesta elektroniskās deklarēšanas sistēmu, un tajā izdarītie ieraksti apliecina iekšzemes nodokļa maksātāja (rezidenta) tiesības uz nodokļa atvieglojumiem un nodokļa papildu atvieglojumiem. Grāmatiņa iesniedzama vienā ienākuma gūšanas vietā pēc maksātāja izvēles.";
papildināt pantu ar trešo daļu šādā redakcijā:
· 
· "3. Nodokļa maksātājs iesniedz Valsts ieņēmumu dienestam informāciju par apgādībā esošajām personām. Ja Valsts ieņēmumu dienesta rīcībā nav informācijas, kas apliecina nodokļa maksātāja tiesības uz nodokļa atvieglojumiem vai nodokļa papildu atvieglojumiem, maksātājs pirms gada ienākumu deklarācijas iesniegšanas datuma iesniedz informāciju, kas pamato nodokļa atvieglojumu vai nodokļa papildu atvieglojumu piemērošanu."
2. 8. pantā:
papildināt pantu ar 2.17 daļu šādā redakcijā:
· 
· "2.17 Ienākums, par kuru maksājams algas nodoklis, ir ieņēmumu no paziņotās saimnieciskās darbības daļa, kas pārsniedz tirgus cenu (vērtību), ja darījums, par kuru maksātājs veic paziņoto saimniecisko darbību, tiek slēgts ar personu, kurā maksātājs ir valdes vai padomes loceklis vai darbinieks vai ģimenes loceklis kādai no minētajām personām.";
papildināt pantu ar divdesmit trešo, divdesmit ceturto un divdesmit piekto daļu šādā redakcijā:
· 
· "23. Šā likuma izpratnē par maksātāja ienākumu neuzskata:
· 1) naudas līdzekļus, ko maksājumu pakalpojumu sniedzējs vai starptautisko maksājumu karšu shēmas organizācija ieskaita maksātāja maksājumu kontā, ja šie naudas līdzekļi aprēķināti saistībā ar preču vai pakalpojumu iegādi, kuru maksātājs veicis ar attiecīgajam maksājumu kontam piesaistītu maksājumu instrumentu, pamatojoties uz maksājumu pakalpojumu sniedzēja vai starptautisko maksājumu karšu shēmas organizācijas klientu lojalitātes programmas noteikumiem, lai veicinātu bezskaidras naudas norēķinus vai šādus norēķinus pie konkrēta preču pārdevēja vai pakalpojumu sniedzēja;
· 2) naudas līdzekļus, ko preču pārdevējs vai pakalpojumu sniedzējs ieskaita maksātāja maksājumu kontā, ja tie klientu lojalitātes programmu ietvaros aprēķināti un izmaksāti kā atlaide par iepriekš veiktu maksājumu par preci vai pakalpojumu.
· 24. Šā panta divdesmit trešā daļa netiek piemērota maksātājam, kas šā panta divdesmit trešajā daļā minētos naudas līdzekļus saņem savas saimnieciskās darbības nodrošināšanai, saistībā ar maksājumiem par precēm vai pakalpojumiem, kas nepieciešami citas personas saimnieciskās darbības nodrošināšanai, vai kā atlīdzību par palīdzību klientu piesaistē vai produktu pārdošanā.
· 25. Šā panta divdesmit trešā daļa netiek piemērota azartspēļu un izložu organizētāju un pakalpojumu sniedzēju veiktajām naudas atmaksām."
3. 9. pantā:
papildināt pirmās daļas 35. punktu ar "e" apakšpunktu šādā redakcijā:
· 
· "e) pilnā apmērā – ja dāvinātājs ir maksātāja laulātā pirmās pakāpes radinieks vai maksātāja pirmās pakāpes radinieka laulātais. Minētā norma nav piemērojama, ja dāvanu dāvina saimnieciskās darbības ietvaros;";
izteikt pirmās daļas 42. punktu šādā redakcijā:
· "42) atbalsts izmaksu segšanai Emisijas kvotu izsolīšanas instrumenta vai Modernizācijas fonda projekta īstenošanai;";
izteikt pirmās daļas 44. punkta "a" apakšpunktu šādā redakcijā:
· 
· "a) par ēdināšanu, viesnīcu (naktsmītni), ceļa (transporta) izdevumiem, degvielu, apģērbu un apmācību un citiem papildu izdevumiem, kas maksātājam var rasties, veicot brīvprātīgo darbu, un kuru kopējais apmērs taksācijas gada laikā (neatkarīgi no izmaksātāja) nepārsniedz 3 000 euro, bet izmaksātais kopējais apmērs dienā nepārsniedz 100 euro (neatkarīgi no maksātāja faktisko izdevumu apmēra);";
papildināt pirmo daļu ar 51. punktu šādā redakcijā:
· 
· "51) kompensācija par izdevumiem, kas saistīti ar garīgā personāla pienākumu veikšanu, kopējā apmērā līdz šā likuma 12. panta pirmajā daļā noteiktajam taksācijas gada neapliekamajam minimumam, ko maksātājs – reliģiskās organizācijas garīgais personāls – saņem no vienas vai vairāku reliģisko organizāciju līdzekļiem."
papildināt pantu ar divpadsmito daļu šādā redakcijā:
· 
· "12. Ja maksātājs kompensāciju par izdevumiem, kas saistīti ar garīgā personāla pienākumu veikšanu, saņem par nepilnu taksācijas gadu, tad, piemērojot šā panta pirmās daļas 51. punktu, minētās kompensācijas maksimālo apmēru nosaka proporcionāli attiecīgajam taksācijas gada periodam."
4. 11. pantā:
papildināt trešās daļas 13. punktu pēc vārdiem "iedzīvotāju ienākuma nodokli" ar vārdiem "valsts sociālās apdrošināšanas obligātās iemaksas par sevi kā pašnodarbinātu personu";
papildināt divpadsmitās daļas pirmo teikumu pēc vārda "veicējs" ar vārdiem "ja likumā noteiktā termiņā ir izpildīti šajā likumā noteiktie priekšnosacījumi attiecībā uz Valsts ieņēmumu dienesta informēšanu par šādas paziņotās saimnieciskās darbības uzsākšanu (turpmāk – paziņotā saimnieciskā darbība)";
papildināt pantu ar 12.1 daļu šādā redakcijā:
· 
· "12.1 Veicot paziņoto saimniecisko darbību, saimnieciskās darbības ieņēmumos netiek ietverti ar īpašuma izmantošanu saistīti maksājumi trešajām personām, kas nerada īpašuma vērtības pieaugumu (tai skaitā maksājumi par komunālajiem pakalpojumiem, elektroenerģiju, ūdensapgādi un citi līdzīgi maksājumi).";
papildināt divdesmit pirmo daļu ar teikumu šādā redakcijā:
· 
· "Maksātājs, kas veic saimniecisko darbību un nosaka saimnieciskās darbības ienākumu saskaņā ar šo pantu, nevar vienlaikus veikt paziņoto saimniecisko darbību, ja reģistrēto saimniecisko darbību tas veic kādā no šā panta divpadsmitajā daļā minētajiem ienākuma gūšanas veidiem.";
papildināt pantu ar divdesmit trešo daļu šādā redakcijā:
· 
· "23. Ja maksātājs šā likuma 28. panta 8. punktā noteiktajā termiņā nav informējis Valsts ieņēmumu dienestu par paziņotās saimniecības darbības uzsākšanu, tam saimnieciskās darbības ienākumu par laikposmu līdz paziņotās saimnieciskās darbības reģistrācijas dienai nosaka šajā pantā minētajā vispārējā kārtībā, piemērojot šā likuma 15. panta otrajā daļā noteiktās nodokļa likmes."
5.  11.9 pantā:
papildināt pantu ar 7.5 daļu šādā redakcijā:
· 
· "7.5 Nosakot kapitāla pieaugumu saskaņā ar šā panta pirmo daļu, kapitāla aktīva turēšanas laikā tajā veikto ieguldījumu vērtību neņem vērā, ja nekustamā īpašuma iegādes vērtību nosaka, ņemot vērā aktuālo nekustamā īpašuma kadastrālo vērtību nekustamā īpašuma atsavināšanas gadā."
6. Aizstāt 11.10 panta sestās daļas otrajā teikumā vārdu "pieciem" ar vārdu "diviem".
7. 11.13 pantā:
papildināt pantu ar 11.1 daļu šādā redakcijā:
· 
· "11.1 Ja ieguldījumu konts zaudē ieguldījumu konta statusu, ieguldījumu kontā esošie finanšu instrumenti un naudas līdzekļi tiek pielīdzināti naudas līdzekļu izmaksai no ieguldījumu konta.";
papildināt pantu ar 12.1 daļu šādā redakcijā:
· 
· "12.1 Ja iekšzemes nodokļa maksātājs (rezidents) kļūst par ārvalstu nodokļu maksātāju (nerezidentu), ārvalstīs reģistrētais ieguldījumu konts zaudē ieguldījumu konta statusu pēdējā dienā, kurā maksātājs ir atzīstams par Latvijas rezidentu."
8. Papildināt 12. panta devīto daļu pēc vārda "piektajā" ar skaitli "5.1".
9. 13. pantā:
papildināt pirmās daļas 1. punkta ievaddaļu pēc vārda "ja" ar vārdiem un skaitli "tiek izpildīts viens no šā panta 1.3 daļā noteiktajiem nosacījumiem un";
papildināt pantu ar 1.3 daļu šādā redakcijā:
· 
· "1.3 Šā panta pirmās daļas 1. punktā noteikto atvieglojumu piemēro, ja tiek izpildīts viens no šādiem nosacījumiem:
· 1) šā panta pirmās daļas 1. punktā minētās personas deklarētā dzīvesvieta ir Latvijā, citā Eiropas Savienības dalībvalstī vai Eiropas Ekonomikas zonas valstī;
· 2) šā panta pirmās daļas 1. punktā minētā persona uzturas citā Eiropas Savienības dalībvalstī, Eiropas Ekonomikas zonas valstī vai trešajā valstī, lai iegūtu vispārējo, profesionālo, augstāko vai speciālo izglītību, un tās deklarētā dzīvesvieta vismaz pēdējos sešus mēnešus pirms došanās uz attiecīgo valsti ir bijusi Latvijā, citā Eiropas Savienības dalībvalstī vai Eiropas Ekonomikas zonas valstī."
10. Papildināt 17. pantu ar 1.1 daļu šādā redakcijā:
· 
· "1.1 Ja darba samaksu atbilstoši Darba likuma 75.2 pantam izmaksā persona, kas darba devējam kā apakšuzņēmējam pilnīgi vai daļēji nodevusi līgumsaistību izpildi par būvdarbu saistībā ar ēku būvniecību vai specializēto būvdarbu veikšanu, uz šo personu ir attiecināmi šajā pantā noteiktie darba devēja pienākumi. Ja šajā pantā noteiktos darba devēja pienākumus izpilda persona, kas apakšuzņēmējam nodevusi līgumsaistību izpildi, šie pienākumi par attiecīgo periodu nav attiecināmi uz darba devēju – apakšuzņēmēju."
11. 19. pantā: 
aizstāt 3.2 daļā vārdus "deklarācijas par ienākumu no kapitāla" ar vārdiem "deklarācijas par ienākumu no kapitāla pieauguma";
papildināt pantu ar 4.3 un 4.4 daļu šādā redakcijā:
· 
· "4.3 Valsts ieņēmumu dienests neizdod rakstveidā lēmumu par nodokļa pārmaksas atmaksu, kas deklarēta rezumējošā kārtībā un apstiprināta pilnā apmērā, bet paziņo to, veicot nodokļa pārmaksas atmaksu maksātāja kredītiestādes kontā vai maksātāja norēķinu kontā, kas atvērts pie maksājumu pakalpojumu sniedzēja, vai nosūtot paziņojumu par nodokļa pārmaksas novirzīšanu nokavēto nodokļu un ar tiem saistīto maksājumu segšanai vai ieskaitīšanu zvērinātu tiesu izpildītāju rīkojumu izpildei. Ja nodokļa pārmaksa ir mazāka par vienu euro, Valsts ieņēmumu dienests atmaksu neveic. Šajā daļā noteiktais nosacījums par atmaksājamās nodokļa pārmaksas apmēru ir attiecināms arī uz nodokļa pārmaksu, ko atmaksā šā likuma 20.1 pantā noteiktajā kārtībā.
· 4.4 Ja gada kapitāla pieauguma precizēšanas deklarācijā aprēķinātā nodokļa summa pēc šīs deklarācijas pārbaudes ir mazāka nekā deklarācijā par kapitāla pieaugumu aprēķinātā un samaksātā nodokļa summa, Valsts ieņēmumu dienests triju mēnešu laikā no deklarācijas iesniegšanas dienas atmaksā maksātājam nodokļa pārmaksu, kas atbilst starpībai starp deklarācijā par kapitāla pieaugumu aprēķināto un samaksāto nodokļa summu un gada kapitāla pieauguma precizēšanas deklarācijā aprēķināto nodokļa summu. Valsts ieņēmumu dienests neizdod rakstveidā lēmumu par nodokļa pārmaksas atmaksu, kas deklarēta gada kapitāla pieauguma precizēšanas deklarācijā un apstiprināta pilnā apmērā, bet paziņo to, veicot nodokļa pārmaksas atmaksu maksātāja kredītiestādes kontā vai maksātāja norēķinu kontā, kas atvērts pie maksājumu pakalpojumu sniedzēja, vai nosūtot paziņojumu par nodokļa pārmaksas novirzīšanu nokavēto nodokļu un ar tiem saistīto maksājumu segšanai vai ieskaitīšanu zvērinātu tiesu izpildītāju rīkojumu izpildei.";
aizstāt 5.2 un 5.3 daļā vārdus "deklarāciju par ienākumu no kapitāla" ar vārdiem "deklarāciju par ienākumu no kapitāla pieauguma";
papildināt pantu ar 5.6 daļu šādā redakcijā:
· 
· "5.6 Ja rezidents, kas taksācijas gadā gūst ienākumus, no kuriem nodoklis maksājams rezumējošā kārtībā, kļūst par nerezidentu, deklarāciju iesniedz šā panta piektajā daļā noteiktajā termiņā.";
izteikt sestās daļas 1. punktu šādā redakcijā:
· 
· "1) citas Eiropas Savienības dalībvalsts vai Eiropas Ekonomikas zonas valsts rezidenta, kurš taksācijas gadā Latvijā guvis vairāk nekā 75 procentus no saviem kopējiem ienākumiem, tiesības uz nodokļa atvieglojumiem un papildu atvieglojumiem (informāciju par apgādībā esošām personām vai invaliditāti);";
papildināt sesto daļu ar 11. punktu šādā redakcijā:
· 
· "11) gūto ienākumu no ieguldījumu konta, iesniedzot šā likuma 17. panta 11.5 daļas 3. punktā noteikto ieguldījumu konta izrakstu vai tajā iekļaujamo informāciju.";
aizstāt 7.1 daļā vārdus "deklarāciju par ienākumu no kapitāla" ar vārdiem "deklarāciju par ienākumu no kapitāla pieauguma";
aizstāt 10.7 daļā vārdu un skaitli "un 10.6" ar skaitļiem un vārdu "10.6 un 10.8";
papildināt pantu ar 10.8 daļu šādā redakcijā:
· 
· "10.8 Interešu izglītības pakalpojumu sniedzējs, kurš saviem klientiem piedāvā iespēju elektroniski nosūtīt informāciju Valsts ieņēmumu dienestam par nodokļa maksātāja veiktajiem maksājumiem par bērnu interešu izglītības programmu apgūšanu, reizi gadā līdz pēctaksācijas gada 1. februārim elektroniski nosūta Valsts ieņēmumu dienestam informāciju par izglītojamo – vārdu, uzvārdu, personas kodu, taksācijas gadā par mācībām samaksāto un atmaksāto summu, kā arī tās fiziskās personas personas kodu, kura veikusi maksājumu par izglītojamo, ja nodokļa maksātājs ir devis piekrišanu ar sevi un izglītojamo saistīto personas datu nodošanai Valsts ieņēmumu dienestam."
12. Papildināt 22. panta astoto daļu ar teikumu šādā redakcijā:
· 
· "Valsts ieņēmumu dienests var izmantot aprēķinu metodes, lai nodokļu kontroles ietvaros noteiktu ienākumu."
13. 24. pantā:
izteikt panta nosaukumu šādā redakcijā:
· 
· "24. pants. Nodokļa piemērošana ārvalstīs gūtajam ienākumam";
aizstāt otrajā daļā vārdus "Latvijas Republikā pastāvīgi dzīvojošo personu" ar vārdiem "Latvijas rezidentu";
izteikt 3.1 daļas pirmo teikumu šādā redakcijā:
· 
· "Nodokli, kas aprēķināts par ienākumu no būtiskas līdzdalības ārvalsts sabiedrībā, samazina par daļu no ārvalsts sabiedrības zemu nodokļu un beznodokļu valstī vai teritorijā samaksātā uzņēmumu ienākuma nodokļa vai tam pielīdzināma nodokļa. Samazinātā nodokļa daļa atbilst tai sabiedrības peļņas nodokļa daļai, kas proporcionāli attiecas uz ienākumu no attiecīgās ārvalsts sabiedrības, kurš saskaņā ar šā likuma 17.3 pantu tiek attiecināts uz maksātāju (rezidentu). Nodokļa samazinājumu piemēro, ja nodokļa samaksa attiecīgajā valstī vai teritorijā ir apliecināta ar attiecīgās valsts vai teritorijas nodokļu iekasēšanas institūcijas apstiprinātiem dokumentiem, kuros norādīts apliekamais ienākums un samaksātā nodokļa summa.";
izslēgt piekto un sesto daļu.
14. 28. pantā:
aizstāt 12. punktā skaitļus un vārdus "8. panta piektās daļas 1. punktā noteikto piecu gadu" ar skaitļiem un vārdiem "10. panta pirmās daļas 6. punkta "b" apakšpunktā noteiktā 10 gadu";
izteikt 16. punktu šādā redakcijā:
· 
· "16) piecu darba dienu laikā pēc dienas, kad šā likuma 11.10 pantā minētie maksātāja taksācijas gada ienākumi ir pārsnieguši 3 000 euro, informēt Valsts ieņēmumu dienestu;".
15. Papildināt pārejas noteikumus ar 210., 211., 212., 213. un 214. punktu šādā redakcijā:
· 
· "210. Grozījumus šā likuma 9. panta pirmās daļas 42. punktā attiecībā uz atbalstu Modernizācijas fonda projekta īstenošanas izmaksu segšanai piemēro ar 2026. gada 1. jūniju.
· 211. Grozījumus šā likuma 11. panta 12.1 daļā, kas paredz paziņotās saimnieciskās darbības ieņēmumos neietvert ar īpašuma izmantošanu saistītus maksājumus trešajām personām, piemēro ar 2026. gada 1. janvāri.
· 212. Grozījumu šā likuma 13. panta pirmās daļas 1. punktā un šā likuma 13. panta 1.3 daļu piemēro ar 2026. gada 1. jūliju.
· 213. Nosakot kopējo taksācijas gada ienākumu pārsniegumu virs 200 000 euro saskaņā ar šā likuma 15.1 pantu, 2025., 2026. un 2027. gadā tajā neietver ienākumu no kapitāla pieauguma, kuram piemēro šā likuma pārejas noteikumu 196. punktu.
· 214. Grozījumi šā likuma 19. panta 4.3 daļā stājas spēkā 2027. gada 1. janvārī un piemērojami, ja tiek atmaksāts pārmaksātais nodoklis, iesniedzot deklarāciju par 2026. gadu un turpmākajiem taksācijas gadiem."

